CELEX: 62012TN0280
Language: fi
Date: 2012-06-28 00:00:00
Title: Asia T-280/12: Kanne 28.6.2012 — Flying Holding ym. v. komissio

25.8.2012   
            
            
               FI
            
            
               Euroopan unionin virallinen lehti
            
            
               C 258/24
            
         Kanne 28.6.2012 — Flying Holding ym. v. komissio
   (Asia T-280/12)
   2012/C 258/45
   Oikeudenkäyntikieli: ranska
   
      Asianosaiset
   
   
      Kantajat: Flying Holding NV (Antwerpen-Wilrijk, Belgia), Flying Group Lux SA (Luxemburg, Luxemburg) ja Flying Service NV (Antwerpen-Deurne, Belgia) (edustajat: asianajajat C. Doutrelepont ja V. Chapoulaud)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               yhdistämään tämän asian asiaan T-91/12
            
         
               —
            
            
               ottamaan tämän kanteen tutkittavaksi ja toteamaan sen perustelluksi
            
         
               —
            
            
               kumoamaan Euroopan komission päätöksen, jolla sopimus nro PMO2/PR/2011/103 päätettiin tehdä ABELAG AVIATION NV -yhtiön kanssa, sellaisena kuin se toistettiin sopimuksen tekemistä koskevassa ilmoituksessa nro 2012/S 83-135396, joka julkaistiin 28.4.2012 Euroopan unionin virallisen lehden täydennysosassa (EUVL/S–S83)
            
         
               —
            
            
               velvoittamaan Euroopan komission maksamaan kantajille 1 014 400 euron suuruisen korvauksen, jonka suuruus on arvioitava uudestaan siihen päivään saakka, jona unionin yleinen tuomioistuin antaa vahingon määrän toteavan tuomion, tapahtuvan rahanarvon heikkenemisen mukaan viivästyskorkoineen, jotka on laskettava viimeksi mainitusta päivästä siihen saakka, kunnes mainittu korvaus on kokonaisuudessaan suoritettu
            
         
               —
            
            
               velvoittamaan Euroopan komission korvaamaan kaikki oikeudenkäyntikulut kantajien oikeudenkäyntikulut mukaan lukien.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu varainhoitoasetuksen (1) 89 artiklan rikkomiseen, koska kyseessä oleva sopimus päätettiin tehdä kahdessa peräkkäisessä tapauksessa ABELAG AVIATION -yhtiön kanssa puitesopimusten puitteissa ilman, että oli ollut olemassa toimivaa kilpailua, koska ainoastaan ABELAG AVIATION -yhtiön oli annettu tehdä tarjous molemmissa tapauksissa.
            
         
               2)
            
            
               Toinen kanneperuste, joka perustuu soveltamissääntöjen (2) 123 artiklan 1 kohdan kolmannen alakohdan rikkomiseen, koska sopimus päätettiin tehdä ABELAG AVIATIONin kanssa ilman, että oli hyväksytty riittävää määrää ehdokkaita, jotta eri tarjouksia vertailemalla ja niistä edullisimman valitsemalla varmistettaisiin todellinen kilpailu.
            
         
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s 1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL L 357, s. 1).